92804f408dbd22b96a5ddc2e8d5a177e
Ποιες είναι οι βασικές κατηγορίες για ρολά αλουμινίου;
------------------------------------------------------


douleutaras.gr
2021.04

**1. Επικαθήμενα Ρολά Αλουμινίου**


**2. Εξωτερικά Ρολά Αλουμινίου**


**3. Ρολά Αλουμινίου Βαρέως Τύπου**


**4. Ρολά Αλουμινίου με Πολυουρεθάνη**


Υπάρχουν τέσσερις βασικές κατηγορίες ρολών αλουμινίου, από τις οποίες μπορείς να επιλέξεις. Παρακάτω, εξηγούμε περιληπτικά τι είναι το κάθε είδος, αλλά και ποια είναι τα βασικά του πλεονεκτήματα και μειονεκτήματα για την εγκατάσταση στο χώρο σου.


### **1. Επικαθήμενα Ρολά Αλουμινίου**


Τοποθετούνται μέσα στον τοίχο και πάνω από τα κουφώματα αλουμινίου, με αποτέλεσμα να μειώνουν το ύψος τους. Το συγκεκριμένο είδος μπορεί κανείς να το βρει με ηλεκτροκίνητο ή χειροκίνητο μηχανισμό, με ιμάντες, ή μανιβέλες.


**Πλεονεκτήματα:** Τα συγκεκριμένα ρολά αλουμινίου προσφέρουν μεγαλύτερη ασφάλεια, καθώς λειτουργούν προστατευτικά και γίνονται ένα με τα κουφώματα και τα τζάμια. Επιπλέον, εάν είναι θερμοδιακοπτόμενα, ενισχύουν ακόμη περισσότερο τις θερμομονωτικές ιδιότητες των κουφωμάτων, εξασφαλίζοντας ιδανική ατμόσφαιρα στο εσωτερικό του χώρου σου.


**Μειονεκτήματα:** Εάν δεν είναι θερμοδιακοπτώμενα και το κούφωμα δεν είναι ενεργειακό, η εξωτερική θερμοκρασία επηρεάζει την εσωτερική και μπορεί να δημιουργήσει άσχημη ατμόσφαιρα.


### **2. Εξωτερικά Ρολά Αλουμινίου**


Το κουτί τους τοποθετείται εξωτερικά και πάνω από το άνοιγμα του κουφώματος. Οι εταιρείες διαθέτουν αυτά τα ρολά αλουμινίου μόνο με ηλεκτρικό μηχανισμό και όχι με χειροκίνητο.


**Πλεονεκτήματα:** Προσφέρουν καλύτερη ηχομόνωση και θερμομόνωση, καθώς δεν έχουμε απώλειες θερμότητας και ο ήχος δεν περνάει μέσα από το κουτί στο εσωτερικό του χώρου. Ακόμη, δε μειώνεται το ωφέλιμο ύψος για το άνοιγμα του κουφώματος.


**Μειονεκτήματα:** Τα εξωτερικά ρολά αλουμινίουδεν παρέχουν μέγιστη ασφάλεια και δεν ξεχωρίζουν για την αισθητική τους. Το κουτί τους δεν καλύπτεται και αυτό μπορεί να έχει σαν αποτέλεσμα μέτρια προς κακή αισθητική.


### **3. Ρολά Αλουμινίου Βαρέως Τύπου**


Αποτελούνται από φύλλα με βασικό υλικό το αλουμίνιο και εγκαθίστανται, συνήθως, σε μεγάλα ανοίγματα πορτών και παραθύρων. Κινούνται μόνο με ηλεκτρικό μοτέρ, ενσύρματο ή ασύρματο.


**Πλεονεκτήματα:** Τα ρολά αλουμινίου βαρέως τύπουμπορούν να βαφούν σε οποιαδήποτε απόχρωση, ώστε να ταιριάζουν στην αισθητική του σπιτιού σου και παρέχουν τέσσερις φορές περισσότερη ασφάλεια από τα υπόλοιπα είδη.


**Μειονεκτήματα:** Όπως αποκαλύπτει το όνομά τους, αυτά τα ρολά αλουμινίου είναι πολύ βαριά για να κινούνται και χειροκίνητα.


### **4. Ρολά Αλουμινίου με Πολυουρεθάνη**


Πρόκειται για ρολά αλουμινίου με φύλλο με γέμιση πολυουρεθάνης. Είναι ελαφρού τύπου και η τοποθέτηση τους συνδυάζεται πολύ αρμονικά με ξύλινα κουφώματα.


**Πλεονεκτήματα:** Προσφέρουν άριστη θερμομόνωση και είναι κατάλληλα για τοποθέτηση σε όλους του τύπους επάλληλων, ή ανοιγόμενων παραθύρων. Ο μηχανισμός που χρησιμοποιείται στην περίπτωσή τους, είναι είτε χειροκίνητος ιμάντας είτε ηλεκτρικό μοτέρ.


**Μειονεκτήματα:** Σε μεγάλα μήκη, πρέπει υποχρεωτικά να γίνεται ανέλκυση αυτών των ρολών αλουμινίου με ηλεκτρικό μοτέρ.


Εφόσον επιλέξεις το είδος ρολού αλουμινίου που ταιριάζει στις ανάγκες και τις επιθυμίες σου, μπορείς να εμπιστευτείς τους εξειδικευμένους τεχνικούς μας για την επαγγελματική τοποθέτηση και επισκευή των ρολών αλουμινίου της οικίας ή του επαγγελματικού σου χώρους. Η σωστή τοποθέτηση των ρολών αλουμινίου εγγυάται τη σωστή τους λειτουργία και τη μεγαλύτερη διάρκεια ζωής τους.


